CELEX: C2006/326/56
Language: et
Date: 2006-12-30 00:00:00
Title: Kohtuasi C-421/06: Eelotsusetaotlus, mille esitas Consiglio di Stato (Itaalia) 16. oktoobril 2006 — Fratelli Martini & C. SpA, Gargill Srl versus Ministero delle Politiche Agricole e Forestali, Minsitero della Salute, Ministero delle Attività Produttive

30.12.2006   
            
            
               ET
            
            
               Euroopa Liidu Teataja
            
            
               C 326/27
            
         Eelotsusetaotlus, mille esitas Consiglio di Stato (Itaalia) 16. oktoobril 2006 — Fratelli Martini & C. SpA, Gargill Srl versus Ministero delle Politiche Agricole e Forestali, Minsitero della Salute, Ministero delle Attività Produttive
   (Kohtuasi C-421/06)
   (2006/C 326/56)
   Kohtumenetluse keel: itaalia
   Eelotsusetaotluse esitanud kohus
   Consiglio di Stato
   Põhikohtuasja pooled
   
      Hagejad: Fratelli Martini & C. SpA, Gargill Srl
   
      Kostjad: Ministero delle Politiche Agricole e Forestali, Minsitero della Salute, Ministero delle Attività Produttive
   Eelotsuse küsimused
   
               1.
            
            
               Kas Euroopa Kohtu poolt 6. detsembri 2005. aastal liidetud kohtuasjades C-453/03, C-11/04, C-12/04 ja C-194/04 tehtud otsuse tagajärjel, millega tunnistati osaliselt kehtetuks direktiiv 2002/2 (1), nõutakse selle direktiivi vastu võtnud Euroopa institutsioonidelt EÜ asutamislepingu artikli 233 alusel (tühiseks tunnistatud aktide osas) “Euroopa Kohtu otsuse täitmiseks vajalike meetmete võtmist”;
            
         
               2.
            
            
               Kui esimesele küsimusele vastatakse jaatavalt, siis kas meetmed, mida Euroopa institutsioonid peavad võtma direktiivi 2002/2 kooskõlla viimiseks nimetatud Euroopa Kohtu otsusega, peavad jõustuma esiteks ühenduse õiguskorras, et liikmesriigid saaksid need oma siseriiklikusse õiguskorda üle võtta;
            
         
               3.
            
            
               Kas ühenduse institutsioonid peavad teises küsimuses käsitletavad meetmed vastu võtma ja liikmesriigid need oma siseriiklikusse õiguskorda üle võtma, arvestades vahepeal vastuvõetud määrusega nr 183/2005 (2);
            
         
               4.
            
            
               Kas määrust nr 183/2005, koosmõjus määruse nr 178/2002 (3) artiklitega 8 ja 16, tuleb tõlgendada nii, et sööda tootjatel on keelatud paigaldada oma toodetele etikette, mis võivad tarbijaid eksitada;
            
         
               5.
            
            
               Kas söödale paigaldatud etikette, millel osundatud koostisainete protsentuaalne sisaldus on tootjate poolt tahtlikult määratud nii, et see võib iga toote koostisosa puhul lahkneda selle tegelikust protsentuaalsest sisaldusest 15 % võrra, tuleb lugeda tarbijaid eksitavateks.
            
         
      (1)  Euroopa Parlamendi ja nõukogu 28. jaanuari 2002. aasta direktiiv 2002/2/EÜ, millega muudetakse nõukogu direktiivi 79/373/EMÜ segasööda ringlusse laskmise kohta ning tunnistatakse kehtetuks komisjoni direktiiv 91/357/EMÜ (EÜT L 63, lk 23; ELT eriväljaanne 03/35, lk 245).
   
      (2)  Euroopa Parlamendi ja Nõukogu 12. jaanuari 2005. aasta määrus (EÜ) nr 183/2005, millega kehtestatakse söödahügieeni nõuded (ELT L 35, lk 1).
   
      (3)  Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, lk 1; ELT eriväljaanne 15/06, lk 463).